Julia Gama

Category:Articles with hCards
Si Julia Weissheimer Werlang Gama (ipinanganak noong 18 Mayo 1993) ay isang Brasilenyang modelo at beauty pageant titleholder na hinirang bilang Miss Brasil 2020. Kinatawan niya ang bansang Brasil sa Miss Universe 2020 pageant, at nagtapos bilang first runner-up.

 Buhay at pag-aaral 
Ipinanganak si Gama noong 18 Mayo 1993 Porto Alegre, Rio Grande do Sul, Brasil sa isang pamilyang gitnang uri. Siya ay matatas sa limang wika: Portuges, Kastila, Ingles, Aleman, at Mandarin.

Nag-aral si Gama ng inhinyeriyang pangkimika sa Federal University of Rio Grande do Sul kung saan natapos niya ang humigit-kumulang tatlong taon ng programa bago umalis upang ituloy ang kaniyang karera sa pagmomodelo at sa sining ng pagtatanghal.

 Mga paligsahan ng kagandahan 

 Miss World 2014 
Kinatawan ni Gama ang bansang Brasil sa Miss World 2014 na ginanap sa ExCeL London sa Londres, Reyno Unido noong 14 Disyembre 2014. Nagtapos si Gama bilang isa sa Top 11 semi-finalist, at ang nagwagi sa kompetisyon ay si Rolene Strauss ng Timog Aprika. Isa rin siya sa mga nagwagi ng parangal na Beauty With a Purpose, kasama sina Rafieya Husain ng Guyana, Koyal Rana ng Indiya, Maria Rahajeng ng Indonesya, at Idah Nguma ng Kenya.

 Miss Universe 2020 
Iniluklok si Gama bilang Miss Brazil 2020 noong 20 Agosto 2020 matapos maging first runner-up sa Miss Brazil 2019. Napili siya ng bagong organisasyon nang walang kompetisyon dahil sa pandemya ng COVID-19.

Mula sa pitumpu't-apat na nakalahok, napabilang si Gama sa Top 21 na sumabak sa swimsuit competition at sa Top 10 na sumabak sa evening gown competition. Sinuot ni Gama para sa evening gown competition ang isang bughaw at lilang damit panggabi na idinisenyo ni Daniela Setogutti.

Pagkatapos ng evening gown competition, napabilang si Gama bilang isa sa limang pinalista na kakalahok sa question and answer round. Itinanong ni Sheryl Adkins-Green kay Gama: "Women are still considered incapable of becoming world leaders. Convince these countries that they are wrong.", kung saan ipinarating niya:Sa final statements round, nabunot ni Gama ang paksang "mental health", kung saan ipinarating niya:Pagkatapos ng kompetisyon, nagtapos siya bilang first runner-up kay Andrea Meza ng Mehiko. Ito ang pinakamataas na pagkakalagay nang hindi nanalo ng Brasil mula noong 2007 nang si Natália Guimarães ay nagtapos din bilang first runner-up. 

 Pilmograpiya 

 Mga pelikula 
TaonTituloTungkulin2017Delírius InsurgentesMiss Vi2018Invisible TattooXi Xiang Hong

 Telebisyon 
TaonTituloTungkulinMga tala2022; 2025La casa de los famososHousemateika-13 puwesto (season 2)
ika-17 puwesto (season 5)2022-2023Amores que engañanValeria
IngridYugto: "La felicidad no tiene precio"
Yugto: "El preferido de mamá"2023Los 50Kalahokika-7 puwesto2024El Señor de los CielosLa MelosaPanauhin (season 9)La isla: desafío extremoKalahokBumitiw dahil sa pinsala

 Mga sanggunian 

 Mga panlabas na kawing 




Kategorya:Nabubuhay na mga tao
Kategorya:Ipinanganak noong 1993
Kategorya:Miss Universe
Kategorya:Miss World